Alles was in goeie orde. Die enigste negatiewe punt is dat daar 'n yskassie in die kamer is en toe ek vra of hulle dalk enige koeldranke het wat ek kan koop, was die antwoord aanvanklik negatief. Maar die eienaar het toe later vir my 'n koeldrank gebring, sonder kostes. Dit sal net goed wees as hulle bv 'n paar botteltjies water en 'n paar botteltjies koeldrank in die yskassie sit en dit dan net by die finale rekening voeg, sou die gaste daarvan drink.
Die geraas van die pad is met tye bietjie steurend, maar dis nie die gastehuis se fout nie - dis maar net die enigste pad deur Knysna.
Die ligging is perfek, die gashere vriendelik, behulpsaam en baie aangenaam. Mooi gebou en gerieflik om alles in die dorp te kan bereik. Sal vir seker die gastehuis aanbeveel.
Dit is die perfekte plek as jy in Knysna wil wees. Die kamers is netjies en groot. Die uitsig is uiters mooi! Definitief die geld werd gewees. Die plekkie is naby alles. Die eienaars was baie vriendelik en het ons mooi verduidelik oor alles wat 'n moet sien is in Knysna.
Ons het 5 nagte hier spandeer. Colleen het ons verwelkom met 'n glas wyn en ons eers bietjie leer ken en informasie vir ons gegee van wat alles daar is om te doen asook die beste restaurante. Die plek is netjies en skoon met 'n baie mooi uitsig. Ons het elke oggend ontbyt op ons balkon gekry. Ek sal definitief die plek aanbeveel, die eienaars was wonderlik!
Ons het 'n kamer met 'n uitsig oor die strandmeer gehad - dit was baie mooi. Goeie waarde vir geld - naby aan dorp. Sal weer daar bly.
Ons was werklik so aangenaam verras met wat ons by Hide-Away ontdek het! Ons bespreking was 'n "laaste minuut"-besluit, en die prys en beskikbaarheid so naby aan die dorp tydens die Oesterfees was alreeds goed. Ons was werklik hartlik verwelkom, kwansuis met 'm warm lappie, en ons het 'n wonderlike kamer, met 'n pragtige uitsig oor die lagoon gekry! Van 'n warm kombers op die bed, tot die klein detailtjies in die badkamer, kragproppe vir al ons toestelle en natuurlik die wonderlike gasvryheid van Colleen en Cecil (wat skynbaar 'n wonderlike kok ook is!); daar was regtig NIKS waarvoor ons meer kon vra nie! Ons sal SONDER TWYFEL weer terugkeer na Hide-Away! Nogmaals dankie vir die wonderlike akkommodasie!
Die gastehuis is ideaal vir die warm somerdae, maar ek beveel dit nie aan vir winterverblyf nie aangesien dit aan die skadukant van die strandmeer geleë is.
Baie vriendelik ontvang. Verblyf uitstekend. Goeie raad ontvang van vermaak en kuierplekke in dorp. Dit help baie vir iemand wat nie die area ken nie.